A gaita de boto, u simplament "boto" u "bot", ye una mena de gaita aragonesa. A suya utilización y fadrucación yera quasi extinguida a finals d'os anyos 70 d'o sieglo XX, quan prencipió lo suyo proceso de recuperación, en 1978. Dende remates d'o sieglo XX existeixen quantos constructors d'iste instrumento, quantas escuelas y asociacions de gaiters, más d'una dotzena de collas de folk aragonés que la incluyen en as suyas formacions y, o que ye más important, cientos de gaiters en o territorio aragonés.